Kupiškio rajono savivaldybės

 2019–2021 metų strateginio veiklos plano

3 priedas

***Kupiškio rajono savivaldybė***

*(Savivaldybės arba įstaigos pavadinimas)*

**VIEŠOSIOS INFRASTRUKTŪROS PLĖTROS programos APRAŠYMAS**

1b forma

|  |  |
| --- | --- |
| Biudžetiniai metai | **2019**–**ieji metai** |
| Asignavimų valdytojas (-ai), kodas  | Kupiškio rajono savivaldybės administracija, 188774975  |
| Vykdytojas (-ai), kodas | Kupiškio rajono savivaldybės administracija, 2UAB „Kupiškio komunalininkas“, 59Infrastruktūros skyrius, 9Alizavos seniūnija, 32 Kupiškio seniūnija, 33 Noriūnų seniūnija, 34Skapiškio seniūnija, 35Subačiaus seniūnija, 36Šimonių seniūnija, 37 |
|  |  |

|  |  |
| --- | --- |
| Programos kodas | **3** |

|  |  |
| --- | --- |
| **Programos parengimo argumentai** | Programa vykdomos Lietuvos Respublikos vietos savivaldos įstatymu nustatytos savarankiškosios savivaldybės funkcijos: kraštovaizdžio, Savivaldybės teritorijoje esančių želdynų, želdinių apsauga, tvarkymas ir kūrimas, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimas ir stebėsena, aplinkos kokybės gerinimas ir apsauga, komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų eksploatavimas, sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas, teritorijos infrastruktūros planavimas, vietinės reikšmės kelių ir gatvių, taisymas, tiesimas, apšvietimo sistemos atnaujinimas, išplėtimas ir rekonstravimas, Savivaldybės teritorijos bendrojo plano ir detaliųjų planų sprendinių įgyvendinimas, šilumos ir geriamojo vandens tiekimo bei nuotekų surinkimo ir valymo organizavimas, sanitarijos ir higienos taisyklių tvirtinimas ir jų laikymosi kontrolės organizavimas. |
| **Ilgalaikis prioritetas** **(pagal Kupiškio rajono savivaldybės strateginį plėtros planą)** | Darni gyvenamosios aplinkos plėtra | Kodas | 2 |
| **Šia programa įgyvendinamas įstaigos strateginis tikslas** | **Užtikrinti racionalų Savivaldybės teritorijos ir jos infrastruktūros vystymąsi, skatinti žemės ūkio ir verslo plėtrą, formuoti turizmui patrauklaus krašto įvaizdį** | Kodas | **02** |

|  |  |  |  |
| --- | --- | --- | --- |
| Programos tikslas | **Užtikrinti švarią gyvenamąją aplinką įgyvendinant įvairias aplinkos gerinimo programas, prižiūrint atliekų tvarkymo sistemą**  | Kodas | 01 |
| **Tikslo įgyvendinimo aprašymas:** Įgyvendinant šį tikslą, bus pagerinta Kupiškio rajono aplinkos būklė, racionaliai naudojami gamtos ištekliai, sumažinta ūkinės veiklos neigiama įtaka aplinkai. Numatoma vykdyti aplinkos išsaugojimo ir kokybės kontrolės, atliekų prevencijos ir tvarkymo, ekologinio švietimo ir kt. priemones. Bus siekiama formuoti Savivaldybės įvaizdį, išsaugoti ir puoselėti gamtinę aplinką, sudaryti tinkamas sąlygas gyventojams ilsėtis. **Tikslo rezultato vertinimo kriterijai:*** Aplinkos apsaugos rėmimo specialiajai programai įgyvendinti numatomų skirti lėšų

pokytis (palyginti su ankstesniais metais), proc.* Komunalinėms paslaugoms numatomų skirti lėšų pokytis (palyginti su ankstesniais

metais), proc.Programos tikslui įgyvendinti iškelti 2 uždaviniai. **01 Uždavinys. Įgyvendinti rajono aplinką gerinančias priemones bei užtikrinti sklandų komunalinių paslaugų teikimą rajono gyventojams** Uždaviniu siekiama kontroliuoti ir mažinti žmonių ūkinės ir kultūrinės veiklos neigiamą poveikį aplinkai vykdant Aplinkos apsaugos rėmimo specialiojoje programoje numatytas ir kitas priemones. Vykdant uždavinį bus kontroliuojama, kaip laikomasi Savivaldybės tarybos priimtų teisės aktų reikalavimų, reglamentuojančių aplinkos taršos mažinimo priemones. Bus šalinami aplinkos taršos židiniai, vykdomi oro kokybės ir triukšmo tyrimai, želdynų ir želdinių tvarkymas bei atkūrimas.Uždavinio įgyvendinimo *priemonės:**01. Aplinkos apsaugos rėmimo specialiosios programos įgyvendinimas* Kupiškio rajono savivaldybės aplinkos apsaugos rėmimo specialiosios programos (toliau – Programos) priemones, sąmatą ir ataskaitą apie priemonių vykdymą, vadovaujantis Lietuvos Respublikos savivaldybių aplinkos apsaugos rėmimo specialiosios programos įstatymu, tvirtina Savivaldybės taryba atskirais sprendimais. Savivaldybės aplinkos apsaugos rėmimo specialiosios programos lėšos naudojamos vadovaujantis Lietuvos Respublikos savivaldybių aplinkos apsaugos rėmimo specialiosios programos įstatymu, Lietuvos Respublikos biudžeto sandaros įstatymu ir kitais teisės aktais. Programos lėšos negali būti naudojamos su savivaldybių funkcijomis aplinkosaugos srityje nesusijusioms priemonėms finansuoti. Programoje numatomos priemonės, kurias vykdant yra kompensuojama aplinkai padaryta žala, statomi ar rekonstruojami, eksploatuojami gamtosaugos objektai, mažinamas aplinkos teršimas, priemonės, kuriomis vykdoma prevencija medžiojamųjų gyvūnų daromai žalai miškui, kompensuojama vilkų padaryta žala ūkiniams gyvūnams, aplinkosauginio švietimo priemonės ir kt.20 proc. Programos lėšų yra skiriama Savivaldybės sveikatos rėmimo programai, kurios priemones, sąmatą ir ataskaitą tvirtina Savivaldybės taryba. Šioje programoje planuojamos išlaidos be Savivaldybės sveikatos rėmimo programai planuojamų skirti lėšų (jos numatytos strateginio veiklos plano Sveikatos apsaugos programoje (kodas 04)). *02. Aplinkos apsaugos funkcijos organizavimas*Priemonės lėšomis finansuojamas Savivaldybės aplinkos apsaugos planų, programų, teisės aktų, susijusių su aplinkos apsauga, rengimas, informacijos, techninės dokumentacijos ir statistinių duomenų apie aplinkos apsaugą rengimas ir platinimas.*03. Želdinių priežiūra*Įgyvendinant šią priemonę bus formuojamas Savivaldybės įvaizdis, saugoma ir puoselėjama gamtinė aplinka, sudaromos sąlygos gyventojams leisti laiką gamtoje. Bus atliekami šienavimo darbai, vykdoma esančių želdynų ir gėlynų priežiūra, naujai kuriami želdynai ir gėlynai, atliekamas medžių genėjimas, avarinių medžių kirtimas. Siekiant išsaugoti kraštovaizdžio struktūrą, biologinę įvairovę ir istorinę vertę, palaikyti teritorijos ekologinį stabilumą, gerinti žmonių gyvenamosios ir darbo aplinkos sąlygas, yra formuojamos želdynų sistemos. Vadovaudamasi Lietuvos Respublikos želdynų įstatymo nuostatomis, Savivaldybė organizuoja Savivaldybės teritorijoje esančių želdynų ir želdinių inventorizavimą ir apskaitą, vykdo jų būklės stebėseną, organizuoja atskirųjų želdynų žemės sklypų kadastrinius matavimus ir įrašymą į Nekilnojamojo turto kadastrą.*04. Komunalinio ūkio paslaugų užtikrinimas seniūnijose*Ši priemonė apima seniūnijų gatvių važiuojamosios dalies, dviračių ir pėsčiųjų takų, automobilių stovėjimo aikštelių valymą, kelių ir gatvių be patobulintos dangos greideriavimą, sniego valymą, kapinių teritorijų priežiūrą, pavojingų medžių iškirtimą, žaliųjų vejų, pakelių ir kitų teritorijų šienavimą, teritorijose esančių šaligatvių, kietų dangų, laiptų, takų, žalių plotų valymą ištisus metus, sniego valymą nuo takų, ir t.t. *05. Viešojo ūkio tvarkymas*Priemonės lėšomis finansuojamas poilsio vietų tvarkymas (šiukšlių dėžės, suoliukai, skulptūros ir kt.), elingo tvarkymas ir priežiūra, žaidimo aikštelių įrengimas ir atnaujinimas, vandens kokybės tyrimai, viešųjų darbų organizavimo išlaidos.*06. Individualių nuotekų valymo įrenginių įrengimo arba prijungimo prie magistralinių nuotekų tinklų dalinis finansavimas*Lietuvos Respublikos aplinkos ministerijos kanclerio 2017 m. gruodžio 1 d. sprendimu Nr. D2-138 Kupiškio rajono savivaldybės administracijai iš Aplinkos apsaugos rėmimo programos skirta 32,08 tūkst. eurų privačių namų prijungimui prie ES lėšomis įrengtų nuotekų šalinimo infrastruktūros tinklų. Paramos lėšas numatoma panaudoti 2017–2018 m. Prie nuotekų šalinimo tinklų turėtų prisijungti 35 nauji abonentai. Kupiškio rajono savivaldybės taryba 2017 m. gruodžio 21 d. sprendimu Nr. TS-295 „Dėl Individualių nuotekų valymo įrenginių įrengimo arba prijungimo prie magistralinių nuotekų tinklų dalinio finansavimo tvarkos aprašo patvirtinimo“ patvirtino Individualių nuotekų valymo įrenginių įrengimo arba prijungimo prie magistralinių nuotekų tinklų dalinio finansavimo tvarkos aprašą, kuriuo vadovaujantis individualių nuotekų valymo įrenginių įrengimas arba prijungimas prie magistralinių nuotekų tinklų Kupiškio rajono gyventojams galės būti iš dalies finansuojamas Kupiškio rajono savivaldybės biudžeto lėšomis. Galės būti kompensuojama (apmokama) 50 proc. atliktų darbų išlaidų, tačiau ne daugiau kaip 1000 (vienas tūkstantis) eurų. **Produkto vertinimo kriterijai:*** Priemonių, įgyvendintų iš rajono aplinkos apsaugos specialiosios programos, skaičius, vnt.
* Šienaujamų Kupiškio miesto teritorijų plotas, ha.
* Pašalintų praradusių savo vertę, keliančių pavojų medžių skaičius, vnt.
* Prižiūrimų kapinių skaičius, vnt.

**02 Uždavinys. Tvarkyti rajono teritorijoje susidarančias atliekas** Vykdant Kupiškio rajono savivaldybės 2014–2020 m. atliekų tvarkymo planą, kaip ir kasmet, teikiama viešoji komunalinių atliekų tvarkymo paslauga, tęsiama antrinių žaliavų rūšiavimo plėtra.Savivaldybėje komunalinių atliekų tvarkymo sistema teikia komunalinių atliekų surinkimo, išvežimo, rūšiavimo, naudojimo ir šalinimo paslaugas visiems Savivaldybės teritorijoje esantiems komunalinių atliekų turėtojams. Panevėžio regiono savivaldybės atliekas šalina Panevėžio regioniniame sąvartyne Dvarininkų kaime Panevėžio rajono savivaldybėje. Kupiškio rajono savivaldybė atsako už jos teritorijoje susidarančių komunalinių atliekų surinkimo bei pervežimo į regioninį sąvartyną ir nuo jų atskirtų specifinių atliekų – antrinių žaliavų, pavojingų buities atliekų, elektros ir elektroninės įrangos atliekų, žaliųjų atliekų bei didžiųjų ir kitų naudoti tinkančių atliekų surinkimą apvažiavimo būdu, taip pat atskiro antrinių žaliavų surinkimo organizavimą.Pasinaudojant Europos Sąjungos 2014–2020 metų finansavimo galimybėmis planuojama pagerinti atliekų surinkimo sistemą. Šiuo metu rengiamas projektas, kuriuo bus siekiama padidinti atliekų surinkimo pajėgumus rajone. Projekto įgyvendinimo metu numatoma įrengti ir atnaujinti antžemines aikšteles, kartu įsigyjant reikalingus konteinerius bei vykdyti visuomenės informavimą atliekų prevencijos ir tvarkymo klausimais. Planuojama, kad tai sudarys sąlygas ne tik tinkamai teikti atliekų tvarkymo Savivaldybėje paslaugą, bet kartu leis padidinti surenkamų antrinių žaliavų kiekį bei sukurs / pagerins atskiro komunalinio atliekų surinkimo pajėgumus iki 1016,3 tonų per metus. Uždavinio įgyvendinimo *priemonės:**01. Atliekų tvarkymas* Vadovaudamasi Lietuvos Respublikos atliekų tvarkymo įstatymo, Kupiškio rajono savivaldybės tarybos 2016 m. birželio 30 d. sprendimu Nr. TS-215 patvirtinto Kupiškio rajono savivaldybės atliekų tvarkymo 2014–2020 m. plano nuostatomis, Kupiškio rajono savivaldybė atlieka pagrindinę atliekų tvarkymo sistemos organizavimo funkciją. Ji organizuoja komunalinių atliekų tvarkymo sistemą, būtiną jos teritorijoje susidarančioms komunalinėms atliekoms tvarkyti, užtikrina tos sistemos funkcionavimą, organizuoja atliekų, kurių turėtojo nustatyti neįmanoma arba kuris neegzistuoja, tvarkymą bei administruoja komunalinių atliekų tvarkymo paslaugos teikimą. Kupiškio rajono savivaldybė atliekų tvarkymo veikloje atlieka šias funkcijas: organizuoja atliekų, kurių turėtojo nustatyti neįmanoma arba kuris nebeegzistuoja, tvarkymą, tvirtina Savivaldybės atliekų tvarkymo planą bei kitus su atliekų tvarkymu susijusius Savivaldybės teisės aktus. Kupiškio rajono savivaldybės komunalinių atliekų tvarkymo sistema apima šių atliekų tvarkymą: mišrių komunalinių atliekų, antrinių žaliavų, pakuočių ir pakuočių atliekų, biologiškai skaidžių atliekų (maisto-virtuvės, žaliųjų ir kt.), specifinių atliekų (didelių gabaritų, statybinių ir kt.), apmokestinamųjų gaminių (elektros ir elektroninės įrangos, padangų, naudotos alyvos ir kt. atliekų), buityje susidariusių pavojingų atliekų, gatvių, šaligatvių ir teritorijų valymo sąšlavų; bešeimininkių atliekų. **Produkto vertinimo kriterijai:*** Viešosios komunalinių atliekų tvarkymo paslaugos prieinamumas (paslaugos gavėjų dalis nuo

visų gyventojų skaičiaus), proc. * Surinktų atliekų kiekio pokytis (palyginti su ankstesniais metais), proc.
* Už atliekų tvarkymą iš gyventojų ir ūkio subjektų surinktų lėšų pokytis (palyginti su ankstesniais

metais), proc.**03 Uždavinys. Sudaryti palankias sąlygas rajono gyventojams senų daugiabučių namų remontui**Šiuo uždaviniu siekiama skatinti daugiabučių namų butų savininkus atnaujinti (modernizuoti) daugiabučius namus, siekiant geresnės gyvenimo kokybės, racionalaus energinių išteklių naudojimo ir biudžeto išlaidų mažinimo būsto šildymo išlaidoms kompensuoti. Savivaldybė organizuoja seminarus daugiabučių gyvenamųjų namų modernizavimo klausimais, inicijuoja renovacijos procesus, pagal galimybes apmoka dalį daugiabučių namų modernizavimo techninės dokumentacijos parengimo išlaidų, dalį namų remonto išlaidų. Uždavinio įgyvendinimo *priemonės:**01. Daugiabučių namų remonto išlaidų dengimas*Šios priemonės lėšomis apmokama dalis daugiabučių namų modernizavimo techninės dokumentacijos parengimo ir namų remonto išlaidų, mokymų, seminarų daugiabučių namų modernizavimo, administravimo tema, organizavimo išlaidos. |
| **Programos tikslas** | **Užtikrinti patogų susisiekimą rajone esančiais keliais**  | **Kodas** | 02 |
| **Tikslo įgyvendinimo aprašymas:** Bendrasis darnaus automobilių kelių plėtros ir modernizavimo tikslas – suderinti aplinkosaugos, ekonominio ir socialinio vystymosi interesus, užtikrinant kiek įmanoma švaresnę ir sveikesnę aplinką, efektyvų gamtos išteklių naudojimą, visuotinę ekonominę visuomenės gerovę bei socialinės atskirties mažinimą. Pagrindinės automobilių kelių plėtros kryptys, užtikrinsiančios darnią automobilių kelių tinklo plėtrą, yra saugi kelionė, judumas, patikima kelionė, kelių tinklo prieinamumas, protinga ir švari kelionė. Siekdama šių principų laikymosi, Kupiškio rajono savivaldybė Kelių priežiūros ir plėtros programos, Savivaldybės biudžeto, ES fondų lėšomis prižiūri, remontuoja jai priklausančius kelius ir gatves.Tinkamas gatvių apšvietimas padeda sumažinti nusikaltimų, eismo įvykių skaičių, leidžia pasijusti saugiau, todėl Kupiškio rajono savivaldybė prižiūri, remontuoja, plečia apšvietimo tinklus, skiria lėšų apšvietimui.Taip pat bus siekiama remontuoti, prižiūrėti miesto ir gyvenviečių infrastruktūros objektus.**Tikslo rezultato vertinimo kriterijus:*** Savivaldybės gatvių apšvietimui skiriamų lėšų pokytis (palyginti su ankstesniais metais), proc.
* Savivaldybės gatvių remontui ir priežiūrai skiriamų lėšų pokytis (palyginti su ankstesniais

metais), proc.Programos tikslui įgyvendinti iškeltas vienas uždavinys. **01 Uždavinys. Prižiūrėti rajono gatves ir kelius** Vykdant šį uždavinį, gavus Kelių priežiūros ir plėtros programos lėšų, planuojama tvarkyti, plėtoti rajono kaimiškųjų seniūnijų kelius ir gatves, rekonstruoti Kupiškio miesto gatves. Tai pat numatoma atlikti Kupiškio miesto ir rajono kelio dangų ženklinimo darbus, vykdyti kelio ženklų priežiūros darbus. Numatoma skirti lėšų Kupiškio miesto ir rajono gyvenviečių apšvietimo sistemų funkcionavimui ir atnaujinimui.Uždavinio įgyvendinimo *priemonės:**01. Rajono kelių ir gatvių remontas ir priežiūra*Šios priemonės įgyvendinimui naudojamos Kelių priežiūros ir plėtros programos lėšos. Jos skirtos Savivaldybės vietinės reikšmės keliams (gatvėms) tiesti, taisyti (remontuoti), prižiūrėti ir saugaus eismo sąlygoms užtikrinti (greideriavimas, sniego valymas, kelio ženklų priežiūra, gatvių ženklinimas ir kt.), automobilių stovėjimo aikštelių įrengimui ir remontui. Taip pat 2019 m. numatoma įrengti 4 iškiliąsias pėsčiųjų perėjas Kupiškio miesto Gedimino, Krantinės, Pergalės, P. Mažylio gatvėse.*02. Rajono gatvių apšvietimo užtikrinimas*Šios priemonės lėšomis finansuojama Savivaldybės gatvių apšvietimo įrangos priežiūra (valdymo spintų priežiūra ir remontas, šviestuvų valymas, priežiūra ir remontas, perdegusių elektros lempučių keitimas naujomis, šviestuvų gaubtų pakeitimas), miesto papuošimų priežiūra, gatvių apšvietimo išlaidos, gatvių apšvietimo įrengimas. *03. Infrastruktūros objektų plėtra*Ši priemonė apima Savivaldybei priklausančių pastatų (statinių, patalpų, objektų) remonto, griovimo, tvarkymo išlaidas, techninių projektų parengimo išlaidas ir kt. Taip pat šios priemonės lėšomis finansuojamas vandens tiekimo ir nuotekų šalinimo tinklų įrengimas ir remontas Savivaldybės biudžeto lėšomis. 2019 m. numatoma įrengti vandens tiekimo ir nuotekų tinklus Kupiškio miesto Maironio, Račiupėnų ir Dariaus ir Girėno gatvėse.*04. Kupiškio m. K. Šimonio gatvės dalies rekonstrukcija*2018 m. buvo baigta Kupiškio mieste esančios K. Šimonio gatvės dalies (418 m) rekonstrukcija. Projekto įgyvendinimo metu buvo įrengta asfalto danga, apšvietimas ir lietaus kanalizacijos tinklai. Projektas įgyvendintas Kelių priežiūros ir plėtros programos lėšomis.*05. Kupiškio m. Gedimino g. dalies kapitalinis remontas*2018 m. buvo baigtas Kupiškio mieste esančios Gedimino gatvės dalies (528 m) kapitalinis remontas. Projekto įgyvendinimo metu buvo pakeista asfalto danga ir šaligatviai. Projektas įgyvendintas Kelių priežiūros ir plėtros programos lėšomis.*06. Kupiškio miesto S. Nėries gatvės rekonstrukcija*2017–2019 m. numatoma rekonstruoti Kupiškio mieste esančios S. Nėries gatvę (370 m). Projekto įgyvendinimo metu numatoma įrengti asfalto dangą, šaligatvį, apšvietimą ir lietaus kanalizacijos tinklus. Projektą planuojama įgyvendinti Kelių priežiūros ir plėtros programos lėšomis.*07. Kupiškio r. Žvėrių k. Pievų g. kapitalinis remontas*2018 m. baigtas Kupiškio r. Žvėrių k. esančios Pievų gatvės kapitalinis remontas. Projekto įgyvendinimo metu buvo pakeista asfalto danga (300 m). Projektas įgyvendintas Kelių priežiūros ir plėtros programos lėšomis. *08. Kupiškio r. Subačiaus m. Medžiotojų g. kapitalinis remontas*2018 m. baigtas Kupiškio r. Subačiaus m. esančios Medžiotojų gatvės kapitalinis remontas. Projekto įgyvendinimo metu buvo pakeista asfalto danga (325 m). Projektas įgyvendintas Kelių priežiūros ir plėtros programos lėšomis. *09. Kupiškio miesto ir rajono gatvių apšvietimo tinklų rekonstrukcija*2018 m. baigti rekonstruoti Kupiškio miesto S. Nėries, Maironio, Panevėžio gatvių, apšvietimo tinklai, pakeistos senos apšvietimo lempos naujomis Kupiškio miesto Gedimino gatvėje. Rekonstrukcijos metu buvo įrengti nauji apšvietimo stulpai, įrengti šiuolaikinius reikalavimus atitinkantys šviestuvai. 2019 m. numatoma rekonstruoti Kupiškio miesto Technikos ir A. Purėno g. dalies apšvietimo tinklus.10. *Kupiškio miesto Maironio gatvės kapitalinis remontas*2019–2021 m. numatoma atlikti Kupiškio mieste esančios Maironio gatvės kapitalinį remontą (360 m). Projekto įgyvendinimo metu numatoma pakeisti susidėvėjusią asfalto dangą, įrengti apšvietimą ir lietaus kanalizacijos tinklus. Projektą planuojama įgyvendinti Kelių priežiūros ir plėtros programos lėšomis.*11. Kupiškio miesto P. Matulionio gatvės dalies kapitalinis remontas*2019–2021 m. numatoma atlikti Kupiškio mieste esančios P. Matulionio gatvės dalies (apie 680 m) kapitalinį remontą. Projekto įgyvendinimo metu numatoma pakeisti susidėvėjusią asfalto ir šaligatvių dangą, rekonstruoti apšvietimo tinklus. Projektą planuojama įgyvendinti Kelių priežiūros ir plėtros programos lėšomis.*12. Kupiškio miesto Alyvų gatvės kapitalinis remontas*2019–2021 m. numatoma atlikti Kupiškio mieste esančios Alyvų gatvės dalies (apie 490 m) kapitalinį remontą. Projekto įgyvendinimo metu numatoma pakeisti susidėvėjusią asfalto ir šaligatvių dangą, rekonstruoti apšvietimo tinklus. Projektą planuojama įgyvendinti Kelių priežiūros ir plėtros programos lėšomis.*13. Kupiškio m. Slavinčiškio gatvės dalies paprastasis remontas*2019–2021 m. numatoma atlikti Kupiškio mieste esančios Slavinčiškio gatvės dalies (apie 450 m) paprastąjį remontą. Projekto įgyvendinimo metu numatoma sutvarkyti susidėvėjusią asfalto dangą. Projektą planuojama įgyvendinti Kelių priežiūros ir plėtros programos lėšomis.*14.* *Kupiškio miesto Ąžuolų gatvės kapitalinis remontas*2019–2021 metais numatoma atlikti Kupiškio mieste esančios Ąžuolų gatvės kapitalinį remontą. Projekto įgyvendinimo metu numatoma įrengti asfalto dangą, lietaus nuotekų tinklus. Projektą planuojama įgyvendinti Kelių priežiūros ir plėtros programos lėšomis.**Produkto vertinimo kriterijai:*** Rekonstruotų gatvių ir kelių ilgis, km
* Kapitališkai suremontuotų gatvių ir kelių ilgis, km
* Įrengtų kelio ženklų ir eismo saugumo priemonių skaičius, vnt.
* Įgyvendintų apšvietimo tinklų rekonstrukcijos projektų skaičius, vnt.
 |

**Numatomas programos įgyvendinimo rezultatas:** Programa leis užtikrinti efektyvų atliekų ir antrinių žaliavų tvarkymą, sumažės aplinkos tarša, bus kompensuota aplinkai padaryta žala, prižiūrima, saugoma ir puoselėjama gamtinė aplinka, ugdoma ekologiškai mąstanti visuomenė.

**Tikslo pasiekimo vertinimo (efekto) kriterijai:**

**E-02-03-01** Aplinkos oro kokybė, neviršijanti didžiausių leistinų koncentracijų (≥ 1).

**E-02-03-02** Kelių eismo įvykių skaičiaus pokytis rajone (lyginant su ankstesniais metais), proc.

|  |
| --- |
| **Galimi programos vykdymo ir finansavimo šaltiniai:** Kupiškio rajono savivaldybės biudžeto, valstybės biudžeto dotacijos, Kelių priežiūros ir plėtros programos ir kitos lėšos. |

|  |
| --- |
| **Kupiškio rajono plėtros iki 2020 metų strateginiame plane yra numatyti šie veiksmai, susiję su vykdoma programa:** III PRIORITETAS. Darni gyvenamosios aplinkos plėtra.Tikslas 3.1. Plėtoti susisiekimo infrastruktūrą ir užtikrinti saugumą keliuose.Uždavinys 3.1.1. Gerinti susisiekimo infrastruktūrą.Tikslas 3.3. Gerinti ir plėsti gyvenamąją aplinką ir viešąją infrastruktūrą.Uždavinys 3.3.1. Užtikrinti švarią gyvenamąją aplinką gerinant atliekų tvarkymą ir mažinant užterštumą.Uždavinys 3.3.3. Sutvarkyti bei plėsti viešąsias erdves ir poilsio zonas rajone. |

|  |
| --- |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos viešojo administravimo įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos statybos įstatymas, Lietuvos Respublikos kelių įstatymas, Lietuvos Respublikos kelių priežiūros ir plėtros programos finansavimo įstatymas, Lietuvos Respublikos teritorijų planavimo įstatymas, Lietuvos Respublikos planuojamos ūkinės veiklos poveikio aplinkai vertinimo įstatymas, Lietuvos Respublikos atliekų tvarkymo įstatymas, kiti Lietuvos Respublikos ir Savivaldybės teisės aktai. |